**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 01430-5/2024-2
Bukovica, 25. 3. 2024

**POVABILO K POSREDOVANJU KANDIDATURE ZA IMENOVANJE PREDSTAVNIKA OBČINE RENČE-VOGRSKO KOT ČLANA SVETA KNJIŽNICE GORIŠKE KNJIŽNICE FRANCETA BEVKA NOVA GORICA**

Javni zavod Goriška knjižnica Franceta Bevka Nova Gorica (v nadaljevanju: zavod) je dne 25. 3. 2024 Občini Renče-Vogrsko dostavil vlogo, s katerim zaproša Občino Renče-Vogrsko, naj imenuje predstavnika Občine Renče-Vogrsko v Svet knjižnice. Z dnem 16. 3. 2024 se je namreč uveljavil Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica (v nadaljevanju: odlok), s katerim je Občina Renče-Vogrsko postala soustanoviteljica zavoda. Posledično ima Občina Renče-Vogrsko na podlagi prvega odstavka 25. člena enega predstavnika v Svetu knjižnice. Odlok določa tudi, da občinski sveti ustanoviteljic imenujejo vsak svoje člane sveta. Mandat posameznega predstavnika – člana Sveta knjižnice traja pet let. Člani sveta zavoda so lahko zaporedoma imenovani največ dvakrat. Sedanji svet zavoda je bil imenovan 15. 2. 2021 in se mu mandat zaključi v začetku leta 2026. Zaposleni v javnem zavodu ne morejo biti imenovani za predstavnika ustanovitelja v Svetu zavoda. Komisija za mandatna vprašanja, volitve in imenovanja (v nadaljevanju: KMVVI) oblikuje predlog za obravnavo na seji Občinskega sveta na podlagi izbire **ene** izmed dostavljenih kandidatur. O imenovanju kandidata/ke odloči Občinski svet. Kandidat/ka mora biti občan/ka Občine Renče-Vogrsko.

Kandidatura naj vsebuje:

* ime in priimek, naslov, rojstni datum ter kontaktno številko kandidata
* ime in priimek ter naslov predlagatelja
* kratko obrazložitev kandidature

Kandidaturi je potrebno priložiti:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* kratek življenjepis z navedbo podatkov o trenutni zaposlitvi
* fotokopijo potrdila o izobrazbi

Predlogi morajo prispeti najkasneje do vključno 2. 4. 2024. Za pravočasno oddan predlog se šteje predlog, če je oddan osebno v Glavni pisarni občine najkasneje na dan 2. 4. 2024 v poslovnem času s pripisom »Za KMVVI«, ali če je oddan priporočeno po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI« najkasneje na dan 2. 4. 2024.

KMVVI bo prejete predloge obravnavala na seji komisije.

**Predsednik KMVVI
Viktor Trojer, l. r.**

OBRAZEC

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Izjavljam, da (ustrezno obkrožite) SEM / NISEM

zaposlen/a v javnem zavodu, v katerem kandidiram za predstavnika/co Občine Renče-Vogrsko kot člana/ico sveta tega zavoda.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(lastnoročni podpis)*